V*tunpaskat huumeet näyttely kertoo rinnakkaismaailmasta, johon olen joutunut läheiseni sairastuttua päihderiippuvuussairauteen.
V*tunpaskat huumeet - taidenäyttelyn avajaiset
V*tunpaskat huumeet - taidenäyttelyn avajaiset Lauantaina 9.8.2025 klo 13 kirjaston Estradilla Näyttely kirjaston Valatori seinällä 4.-31.8.2025 V*tunpaskat huumeet näyttely kertoo rinnakkaismaailmasta, johon olen joutunut läheiseni sairastuttua päihderiippuvuussairauteen. Asian käsittely sanoin ja kuvin on ollut ja on yksi selviytymiskeinoistani. Näyttelyn kuvakollaasien valokuvat ovat omasta ja vertaisten kuvagallerioista. Näyttelyn maalaukset ja piirustukset on toteuttanut kuvataiteilija Tuomas Hallivuo ajatusteni pohjalta. Kun elämästä tuli peli -runon on kirjoittanut vertainen, runoilija, novellisti, laulunsanojen tekijä Anniina Holma-Suutari. Toivon, että näyttely tavoittaisi päihdesairauteen sairastuneiden läheisiä. Toivon myös, että näyttelyn teokset herättäisivät keskustelua, muuttaisivat asenteita ja lisäisivät ymmärrystä. Tarkoitus ei ole herättää sääliä. Mietin - jos edes joku päihdemaailmaan joutumaton alkaisi näkemään asioita hieman eri näkökulmasta, olisin onnistunut. Tämä näyttely on omistettu vertaisille.